নিউজ ডিজিটাল : প্রতিবাদে আগামীকাল রাজ্যজুড়ে ১২ ঘণ্টার বনধের ডাক দিয়েছে বিজেপি। বনধে যাতে কার্যকর না হয় তার জন্য বিভিন্ন পদক্ষেপ নিয়েছে রাজ্য সরকার। সূত্রের খবর অন্যবারের মতো এবারও বনধের দিন সরকারি কর্মচারীদের দপ্তরে আশা বাধ্যতামূলক করা হয়েছে। একটি বিজ্ঞপ্তি জারি করে বলা হয়েছে, ২৬ তারিখ অর্থাৎ বনধের দিন কোনও কর্মী দপ্তরে প্রথমার্ধে, দ্বিতীয়ার্ধে বা গোটা দিন ক্যাজুয়াল লিভ নিতে পারবেন না। ২৪ তারিখ কেউ যদি ছুটি নিয়ে থাকেন তাঁকে ২৫ তারিখ অফিসে যোগদান করতে হবে। নির্দেশিকায় বলা হয়েছে, ২৫, ২৬ এবং ২৭ তারিখ কোনও সরকারি কর্মী ছুটি নিতে পারবেন না। বিশেষ কিছু কারণ ছাড়া ওই তিনদিন অনুপস্থিত থাকলে সংশ্লিষ্ট কর্মীকে শো কজ করা হবে। যথাযথ উত্তর দিতে না পারলে তাঁর বিরুদ্ধে ব্যবস্থা নেওয়া হবে ৫ অক্টোবরের মধ্যে। একদিনের বেতন এবং ছুটিও কাটা হবে। পাহাড়েও বন্‌ধের কোনও প্রভাব পড়বে না বলে এদিন জানিয়ে দিয়েছেন জিটিএ–র প্রশাসক বোর্ডের চেয়ারম্যান বিনয় তামাং।